د خوړو او درملو ملي ادارې سرپرست ډاکټر عبدالباري عمر د کندهار مرستیال والي مولوي حیات الله مبارک سره لیدنه کړې۔

د خوړو او درملو د ملي ادارې سرپرست د خوړو او درملو د ملي ادارې د کړنو په اړه ویلي؛ د بې‌کیفیته خوړو او درملو د مخنیوي په موخه شپه او ورځ هڅي رواني دي، چې په همدې موخه تېر کال په ټول هېواد کې ۴۰۰ ټنه تر وخت تېر او بې‌کیفیته درمل راټول او له‌منځه وړل شوي۔

نوموړي زیاته کړې؛ داخلي تولیدات د پخوا په پرتله ۱۵ سلنه لوړ شوي، چې ۲۰ سلنه د بازار بسنه کوي۔

د کندهار مرستیال والي د خوړو او درملو ملي ادارې له فعالیتونو خوښي څرګنده کړې او ویلي يي دي؛ سوداګر باید د خپل دیني او ملي احساس له مخي هېواد ته ښه کیفیت لرونکي خواړه او درمل را وارد کړي۔

نوموړي زیاته کړې؛ ولایتي اداره کندهار کې د ټولو غیري اُصولي کړنو مخنیوي په جدي ډول کوي؛ نو کندهار ته د بې‌کیفیته خوراکي توکو او درملو واردېدل هم یو غیري اُصولي او ناروا کار دی، چې ولایتي اداره یې په جدي توګه مخنیوی کوي